Jack London

John Griffith "Jack" London ['d͡ʒæk 'lʌndən] (naskiĝinte kiel John Griffith Chaney; naskiĝis la 12-an de januaro 1876, mortis la 22-an de novembro 1916) estis Usona verkisto.

 Vivo 
Li pasigis sian infanaĝon en granda malriĉeco. Kiel 14-jarulo li forlasis sian hejmon, por serĉi aventurojn. Komence li laboris en fabriko, poste kiel maristo. Pro vagabondado oni arestis lin en 1894. Unu jaron poste li jam sukcese trapasis la abiturientan ekzamenon kaj ekstudis en la Universitato de Berkeley. En 1897 Jack London ĉesigis la studadon sen diplomo, por serĉi oron en Alasko. Sensukcese li revenis post iom da tempo. Ne trovinte konstantan laborpostenon, li tiam decidis vivteni sin per verkado.

La libroj de London pritraktas la travivon de homoj kaj bestoj en la naturo, sed ankaŭ sociajn problemojn. Ili respegulas la vivon de la aŭtoro, liajn spertojn kiel vagabondo, aventuremulo, maristo, orserĉisto, verkisto kaj alkoholulo. En 1916 Jack London mortis en sia ranĉo en Kalifornio, verŝajne pro malsano, aŭ kiel pluraj esploristoj supozas eĉ pro memmortigo.

 Famaj verkoj 
 The Son of the Wolf, 1900 (La Filo de la lupo)
 The Call of the Wild, 1903 (La Voko de la sovaĝo)
 The People of the Abyss, 1903 (La Popolo de la abismo)
 The Sea-Wolf, 1904 (La Marolupo)
 White Fang, 1906 (Blanka dentego, kojndento aŭ kaniko)
 The Iron Heel, 1907 (La Fera Kalkanumo)
 Martin Eden, 1909, membiografia romano
 To build a fire, 1910 (Konstrui fajron)
 The Cruise of the Snark, 1911 (La Krozado de Snark)
 The Strength of the Strong, 1914 (La Forto de la fortoj)

 Aperis en Esperanto 
eta|220px|Kovrilpaĝo de La Balenodento
eta

 La forto de la fortaj 1914. Trad. Karl Hjalmar Fröding, Internacia Socia Revuo
 Malbona ŝerco kaj ĝiaj konsekvencoj (Heroldo de Esperanto, n-ro 45/1928 (489), p. 3-4, tradukinto ne indikita)
 La fera kalkanumo 1930. Trad. Georgo Saville, SAT
 Ĥinago 1924. Trad. Kalinsky. Vidu ankaŭ la tradukon de Thierry Tailhades: La Ĉinako (2018)
 Rakonto pri Kiŝ 1922. Trad. E.H. Collinson
 Leopard-dresisto rakontas. Trad. Georgo Saville, Literatura Mondo, 3/1936, p. 79-80
 Konstrui fajron 1984. Retradukis el la franca: D. C. SAT. Tradukis el la angla Thierry Tailhades
 Norda odiseado kaj aliaj rakontoj 1988. Trad. Fernando de Diego.
 La balenodento. tr. William Auld; Maitland; sen eldonjaro.
 La meksikiano 2003. Trad. E. Grobe.
 Barka velado (Tradukis Thierry Tailhades, La Gazeto 164, 2013, p. 7-13)
 Sanon al la viro sur la glitvojo (To the man on the trail) (Tradukis Thierry Tailhades, La Ondo de Esperanto, 2019-01, p. 54-61)
 Mauki(tradukis Thierry Tailhades)

 Aloha Oe (Aloha Oe) (Tradukis Scott Page, La Ondo de Esperanto, numero 188, 2010 numero 6)

 Tio estas rete legebla 
 Dio de liaj prapatroj (Trad. Reto Rossetti)
Jack London aŭ la nedresita potenco (en: Le Monde diplomatique en esperanto)
Jack London, ankaŭ sociologo (en: Le Monde diplomatique en esperanto)
Recenzoj
Pri La balenodento

Pri Ĥinago

 Vidu ankaŭ 
Jack Kerouac

 Originaloj rete 
The Call of the Wild

 Eksteraj ligiloj 


Kategorio:Usonaj verkistoj
Kategorio:Naskiĝintoj la 12-an de januaro
Kategorio:Mortintoj la 22-an de novembro